

 T: 01 369 63 00

 F: 01 369 66 59

 Župančičeva 3, p. p.644a, 1001 LjubljanaE: gp.mf@gov.si

www.mf.gov.si

**PRILOGA 1 (spremni dopis – 1. del):**

|  |
| --- |
|  |
| Številka: 007-367/2024 |
| Ljubljana, 15. 5. 2024 |
| EVA 2024-1611-0033 |
| **GENERALNI SEKRETARIAT** **VLADE REPUBLIKE SLOVENIJE**Gp.gs@gov.si |
| ZADEVA: Uredba o določitvi zneska specifične in stopnje proporcionalne trošarine za cigarete – predlog za obravnavo  |
| 1. Predlog sklepov vlade: |
| Na podlagi petega in šestega odstavka 86. člena ter tretje alineje prvega odstavka 110. členaZakona o trošarinah (Uradni list RS, št. 47/16, 92/21, 192/21 in 38/24) je Vlada Republike Slovenije na ... seji … 2024 sprejela **SKLEP:**Vlada Republike Slovenije je izdala Uredbo o določitvi zneska specifične in stopnje proporcionalne trošarine za cigarete in jo objavi v Uradnem listu Republike Slovenije.  Barbara Kolenko Helbl  GENERALNA SEKRETARKASklep prejmejo:– Ministrstvo za finance Republike Slovenije,– Služba Vlade Republike Slovenije za zakonodajo,– Urad Vlade Republike Slovenije za komuniciranje. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** |
|  |
| **3.a Osebe, odgovorne za strokovno pripravo in usklajenost gradiva:** |
| * mag. Tina Humar, generalna direktorica, Ministrstvo za finance Republike Slovenije;
* Dragana Radunović, vodja sektorja, Ministrstvo za finance Republike Slovenije;
* Meta Šinkovec, vodja sektorja, Ministrstvo za finance Republike Slovenije;
* Evelina Smrekar, podsekretarka, Ministrstvo za finance Republike Slovenije;
* Uroš Gregorič, podsekretar, Ministrstvo za finance Republike Slovenije.
 |
| **3.b Zunanji strokovnjaki, ki so sodelovali pri pripravi dela ali celotnega gradiva: /** |
|  |
| **4. Predstavniki vlade, ki bodo sodelovali pri delu državnega zbora: /** |
|  |
| 5. Kratek povzetek gradiva: |
| Na podlagi novele Zakona o trošarinah (ZTro-1D), ki določa višji znesek trošarine za cigarete, se z obravnavano uredbo določata znesek specifične in stopnja proporcionalne trošarine ter za leto 2024 ugotavlja znesek tehtane povprečne drobnoprodajne cene cigaret. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:Višji znesek trošarine za cigarete je določen že z novelo Zakona o trošarinah (ZTro-D) in se tako s predlogom uredbe določata le specifična in proporcinalna trošarina. Finančne posledice zvišanja trošarine s 1. junijem 2024 so torej že bile del ocene novele Zakona o trošarinah (ZTro-D), a kljub vsemu ponovno navajamo posledice, ki jih bo imela uveljavitev predloga uredbe. Ob upoštevanju podatkov ocenjujemo, da bo zvišanje trošarine na cigarete pozitivno vplivalo na prihodke iz naslova trošarin, in sicer po oceni za 11,9 milijona evrov na letni ravni oziroma v povprečju en milijon evrov na mesec. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | +5,95 | +5,95 |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene: /****II.b Manjkajoče pravice porabe bodo zagotovljene s prerazporeditvijo: /****II.c Načrtovana nadomestitev zmanjšanih prihodkov in povečanih odhodkov proračuna:** / |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani: / |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA** |
| Datum objave: 9. 5. 2024V razpravo so bili vključeni: / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | DA/**NE** |
|  Klemen BoštjančičMINISTER |
|  |

Na podlagi petega in šestega odstavka 86. člena ter tretje alineje prvega odstavka 110. člena Zakona o trošarinah (Uradni list RS, št. 47/16, 92/21, 192/21, 140/22 in 38/24) Vlada Republike Slovenije izdaja

**UREDBO**

**o določitvi zneska specifične in stopnje proporcionalne trošarine za cigarete**

1. člen

S to uredbo se ugotavlja tehtana povprečna drobnoprodajna cena cigaret ter določata znesek specifične in stopnja proporcionalne trošarine za cigarete, izračunane na podlagi tehtane povprečne drobnoprodajne cene cigaret.

2. člen

 Tehtana povprečna drobnoprodajna cena cigaret je izračunana na podlagi podatkov iz obračunov za plačilo trošarine v obdobju od 1. aprila 2023 do 31. marca 2024 in na dan 1. junija 2024 znaša 4,67 eura za zavojček dvajsetih cigaret.

3. člen

 (1) Specifična trošarina za cigarete znaša 93,5533 eura za 1.000 kosov cigaret.

 (2) Proporcionalna trošarina za cigarete znaša 22,0328 % od drobnoprodajne cene zavojčka cigaret.

4. člen

 Ne glede na prejšnji člen se za cigarete, katerih drobnoprodajna cena je nižja od 4,67 eura za zavojček dvajsetih cigaret, plačuje trošarina v višini 145 eurov za 1.000 kosov cigaret.

5. člen

 Drobnoprodajna cena za posamezno vrsto cigaret, ki jo določi proizvajalec oziroma imetnik trošarinskega skladišča oziroma pooblaščeni ali začasno pooblaščeni prejemnik oziroma uvoznik (v nadaljnjem besedilu: zavezanec), velja za celotno območje Republike Slovenije, razen za prodajo v davka prostih prodajalnah pri letih ali plovbi v tretjo državo.

Prehodni in končna določba

6. člen

 Zavezanec plača trošarino v znesku iz te uredbe za cigarete, ki jih sprosti v porabo od vključno 1. junija 2024.

7. člen

 Oseba iz devetega odstavka 8. člena Zakona o trošarinah (Uradni list RS, št. 47/16, 92/21, 192/21, 140/22 in 38/24) plača razliko trošarine v skladu s predpisom, ki ureja plačevanje in razporejanje obveznih dajatev in drugih javnofinančnih prihodkov, na prehodni davčni podračun (PDP) države SI5601100-8881000030 z navedbo reference prejemnika, po modelu 19 v obliki: oznaka modela 19, sklic (davčna številka plačnika-29009).

8. člen

 Ta uredba začne veljati naslednji dan po objavi v Uradnem listu Republike Slovenije, uporablja pa se od 1. junija 2024.

Št. Vlada Republike Slovenije

Ljubljana, …. 2024 dr. Robert Golob

EVA 2024-1611-0033 predsednik

 **OBRAZLOŽITEV:**

S predlagano uredbo se:

– zaradi višje trošarine za cigarete, ki jo določa novela ZTro-1D, spreminjata specifična in proporcionalna trošarina,

– ugotavlja znesek tehtane povprečne drobnoprodajne cene cigaret (v nadaljnjem besedilu: TPdpc) za leto 2024.

TPdpc cigaret za leto 2023 znaša 4,45 evra, za leto 2024 pa je izračunana na podlagi podatkov iz obračunov, razpoložljivih v času priprave akta, za 12-mesečno obdobje, in sicer od 1. aprila 2023 do 31. marca 2024. TPdpc od 1. junija 2024 znaša 4,67 evra.

Namen ugotavljanja TPdpc je preprečiti, da bi se obdavčitev cigaret zaradi načina izračunavanja trošarine ob spremenjenih drobnoprodajnih cenah znižala pod zakonsko določeno minimalno trošarino. Na izračun TPdpc, ki je podlaga za izračun trošarinske obveznosti, ministrstvo za finance nima vpliva, gre le za matematično obdelavo podatkov za 12-mesečno obdobje.

Na TPdpc cigaret temeljijo parametri za izračun trošarinske obveznosti za cigarete. Zaradi spremembe zneska trošarine za cigarete, ki ga določa novela ZTro-1D, in TPdpc cigaret se zvišata specifična in proporcionalna trošarina. Na podlagi teh parametrov zavezanci izračunavajo novo, višjo drobnoprodajno ceno.

Finančni učinek zvišanja trošarine s 1. junijem 2024 znaša 11,9 milijona evrov na letni ravni oziroma v povprečju en milijon evrov na mesec.